Բացի այդ, նկատի ունենալով այն, որ դեպքի մասին քննիչն ահազանգել է 1-02 և դեպքից երկու օր անց ոստիկանությունում հանցագործության մասին հաղորդում է տվել, դեպքի առթիվ նախաձեռնվել է նաև քրեական վարույթ, որի քննությունը ՀՀ գլխավոր դատախազի կողմից հանձնարարվել է ՀՔԾ-ին: Ավելին չէի ցանկանա մանրամասնել՝ կատարվող քննության շահերից ելնելով: Միայն կարող եմ վստահեցնել, որ իրականացվում և իրականացվելու է դեպքի հանգամանքների լրիվ, օբյեկտիվ և բազմակողմանի հետազոտում, որի արդյունքներով կայացվելու են անաչառ և արդարացի որոշումներ: Մեկ բան ակնհայտ է` դատախազներն այդ օրը գտնվում էին քննչական բաժնում՝ տեղում քննիչների և քննչական բաժնի պետի հետ օպերատիվ կերպով քրեական գործերը քննարկելու, քննությունը պլանավորելու, անհրաժեշտ դատավարական որոշումներ կայացնելու նպատակով, ինչը դատախազի կողմից արդյունավետ համագործակցության նախաձեռնության դրսևորում է: